作者:吳文英
標題:金縷歌・賀新郎
內容:喬木生雲氣。訪中興、英雄陳跡，暗追前事。戰艦東風慳借便，夢斷神州故里。旋小築、吳宮閒地。華表月明歸夜鶴，嘆當時、花竹今如此。枝上露，濺清淚。遨頭小簇行春隊。步蒼苔、尋幽別塢，問梅開未。重唱梅邊吸度曲，催發寒梢凍蕊。此心與、東君同意。後不如今非昔，兩無言、相對滄浪水。懷此恨，寄殘醉。